Primis in Nubia visis speciminibus potiti non sumus. Maio demum prope Chandeck 
Dongalae unicum hiberno vellere occidimus, plurima vero in desertis prope Embukohl Dongalae 
Iunio , Iulio et Augusto aestiva venati sumus. In fruticulorum umbra cubicula parum impressa 
habebant; cuniculos non struunt. Meridie dormire solent. Dongalani canibus etiam eos vena- 
bantur et decipulis capiebant. 
Inter animalium pelles anno MDCCCXXIV Museo francofurtano ex Nubia missas Leporem 
aliquem Cretzschmar serius isabellini nomine enumeravit et cum brevi descriptione pictum 
dedit. Illud nomen ad nostrae speciei vellus aestivum spectat, etiamsi Ianuario et Februario 
occisa specimina dicat. Aures longiores esse quam apud aegyptiacum, ex nostris mensuris non 
redit, nec aures vere nudae sunt, nec aurium apex, corporis colore, sed nigro fusco limbatus est. 
Longitudo denique nec Lepori aethiopico i' nec aegyptio i' 7” tribui potest, cum minores et 
maiores in utraque specie inveniantur. Quae Cretzschmar de Lepore aegyptio refert ad 
Leporem habessinicum referenda videntur, quem conferas. 
Praeter Ixodein in auriculis habitantem nulla Epizoa, nec Entozoon ullum obser- 
vavimus. 
Anatomica et quae de sceleto memoratu digna sunt alibi proponam, non inutile vero 
iudico hoc loco hos addere numeros: Vertebrae thoracicae 12, lumborum 7, sacrae 5, caudae 15, 
quarum 7 (Coccygis) alatae; Sterni partes 6. 
In icone nostra Tabulae XIII. quae Leporem aethiopicum ad dimidiam verae magnitudinis 
partem redactum offert, prior hibernum et integrum, hinc maculatum, posterior detritum et 
aestivum hinc unicolor, aut parum variegatum vellus gerit. Caudae nigredo media paullo nimis 
saturata picta est. 
Corollarium. 
De nomine id animadvertendum est. Utrum huic Lepori nomen aetbiopici an isabellini 
in systemate tribuendum sit, de eo controversia esse possit apud nonnullos zoologos. Primam 
observationem, primam descriptionem perfectioremque, primum publicum usum in Museo regio 
berolinensi inde ab anno mdcccxxii largiti sumus. Icon nostra et nomen ab anno mdcccxxviii 
inde expressa et picta sunt, antequam alterum nomen innotuit. De ipso isabellini nomine, 
detrito magis, quam perfecto animali apto, supra scripsi. Caeterum non urgeo nostrum nomen, 
quod hic non mutavi, quia sub icone antea dudum expressum erat, nec mutari potuit. 
Hkbtpr. et EitRFNB. Mammalia TJ. 
P 
